b'\n_START_ARTICLE_\nBaltym\xc5\xb3 vir\xc5\xa1kinimas\n_START_PARAGRAPH_\nBaltym\xc5\xb3 vir\xc5\xa1kinimas\xc2\xa0\xe2\x80\x93 procesas vykstantis vir\xc5\xa1kinamajame trakte, kurio metu, veikiant specifin\xc4\x97ms peptidaz\xc4\x97ms (proteaz\xc4\x97ms) yra hidrolizuojami peptidiniai ry\xc5\xa1iai esantys baltymuose iki monomer\xc5\xb3\xc2\xa0\xe2\x80\x93 aminor\xc5\xabg\xc5\xa1\xc4\x8di\xc5\xb3.\n_START_SECTION_\nProcesai storojoje \xc5\xbearnoje\n_START_PARAGRAPH_\nStorajame \xc5\xbearnyne nesuvir\xc5\xa1kintas maistas beveik neskaidomas, nes storoji \xc5\xbearna neturi gaureli\xc5\xb3, joje nevyksta membraninis vir\xc5\xa1kinimas. \xc4\x8cia nedaug ferment\xc5\xb3, o su maistu patekusius plonosios \xc5\xbearnos fermentus suskaido mikroflora. Storajame \xc5\xbearnyne intensyviai vyksta baltym\xc5\xb3 puvimo ir r\xc5\xabgimo procesai. Puvimo metu vyksta a.r dekarboksilinimas ir deamininimas. Dekarboksilinimo metu susidaro kai kurie toksi\xc5\xa1ki aminai, pvz.: putrescinas, kadaverinas\xc2\xa0\xe2\x80\x93 ptoaminai. Rezorbav\xc4\x99si ptoaminai gali sukelti parezes, traukulius, aritmijas, ma\xc5\xbeinti kraujosp\xc5\xabd\xc4\xaf. Ptoaminai paprastai susidaro p\xc5\xabvant lavonams, tod\xc4\x97l jie dar vadinami lavon\xc5\xb3 nuodais. Analogi\xc5\xa1kai gali susidaryti ir kiti aminai: i\xc5\xa1 tirozino\xc2\xa0\xe2\x80\x93 tiraminas; i\xc5\xa1 histidino\xc2\xa0\xe2\x80\x93 histaminas ir t. t. Taip pat dekarboksilinimo metu susidaro biologi\xc5\xa1kai aktyv\xc5\xabs aminai svarb\xc5\xabs alergin\xc4\x97ms, \xc5\xa1irdies, nerv\xc5\xb3 sistemoms bei lig\xc5\xb3 diagnostikoje.'